Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: mûvelõdési intézmények között. A magyar könyvtári rendszer és elemei. Az 1997. évi CXL. törvény legfontosabb
Paragraph Index: 645

a) A gyakorlati vizsga tantárgyai és idõtartama: A gyakorlati vizsga során a jelölt egy mestermunka készítésével egy összetett feladatot old meg megadott témában. A gyakorlati vizsga lényegében a mestermunka elkészítésébõl áll. Mestermunkát csak a képzõ intézmény által jóváhagyott, a IV.3. követelményeknek megfelelõ témában lehet benyújtani, a képzés befejezését követõ 1 évig. A mestermunka témáját a képzést végzõ intézmény szaktanára hagyja jóvá. A mestermunka témájának olyat kell választani, amely lehetõvé teszi a vizsgázó számára, hogy a követelmények IV.3. pontjaiban meghatározott témakörök ismereteit alkalmazhassa. A mestermunkában a vizsgázónak a problémát sokoldalúan kell megközelítenie. Ennek hiányában a munka nem fogadható el, és a gyakorlati vizsga érdemjegye elégtelen. A mestermunka elkészítéséhez bármilyen segédeszköz — beleértve a tanári konzultációt is — használható. A mestermunka leadási határideje: a szaktanár által meghatározott idõpont, melynek végsõ határideje a vizsgaidõszak megkezdése elõtti harmincadik nap lehet. A mestermunkát két, egymástól független szakmai bírálattal együtt a gyakorlati vizsga elõtt 15 nappal a vizsgaelnök rendelkezésére kell bocsátani. Az elbírálás alapja a feladat megoldásának eredetisége. A szakmai mestermunkánál a bíráló értékeli a választott feladat megoldását, annak kivitelezhetõségét, valamint azt, hogy a dolgozat eleget tesz-e a formai követelményeknek. Értékelendõ a lap összhatása, arányai: információtartalma, megjelenése, az alkalmazott formai megoldások szerkezete, színvilága, az illusztráció és a fotók stílusa, a képaláírások, a választott lap profiljának, az írások jellegének és a képi illusztrációnak az összhangja. A mestermunka két részbõl áll:

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes